JohanHeinsen/ENO huggingface dataset:
Aarhuus Stifts-Tidende, 1839-12-21
Det Fruentimmer som forleden kastede en Steen ind i Kongen af Frankrigs Vogn, er af Retten bleven erklæret for gal, og sat ind i Daarekisten. Hr. B...., Adjutant=Major i Garnisonen i Dunkirken, er i disse Dage blevet Offer for en ulykke lig Svaghed. Denne Officeer havde den slemme Vane, at sværte Haaret; men hvis Nogen havde erfaret det, vilde han være blevet rasende; derfor traf han ogsaa de største Forsigtighedsforhold, at hans Toilette maatte blive hemmelig for Enhver. En Søndag, det være sig af Glemsomhed eller af Frygtsomhed, var allerede Timen til Paraden fremtykket, da han først begyndte at overtrække sit Haar med den Substants, som skulde give det den glindsende sorte Farve, for hurtigere at tørre det, antændte Hr. B. Kullene og nærmede sit Hoved til Jlden. Kuldampen berøvede ham Bevidstheden og han blev afmægtig. Jmidlertid blev man bestyrtet over, at Adjutant Majoren endnu ikke var ankommet; man sendte Bud til ham, man bankede paa hans Dør, uden at erholde Svar. Bekymringen blev imidlertid stærkere; Øvrigheden blev underrettet derom, man brød Døren op, og fandt den Ulykkelige qvalt.
Aarhuus Stifts-Tidende, 1839-12-21
Forleden stod Politidirecteuren i Brüssel i Theatret, og holdt Haanden, hvori han havde en meget kostbar Stok, paa Ryggen. Pludseligt blev Stokken, reven ham af Haanden, og det har hidtil været umuligt, at opdage Tyven.
Aarhuus Stifts-Tidende, 1839-12-21
En Stolemagerkone i det Østpreussiske har i disse Dage født tre levende Børn, som dog døde strax efter Fødselen, og derpaa et Fjerde, som var dødt. Da hun døde ved Fødselen af det fjerde Barn, bemærkede Jordemoderen endnu et femte, allerede dødt Barn.
Aarhuus Stifts-Tidende, 1839-12-21
Student Freund i Würsburg har, i et Anfald af Vanvid, paa mordersk Viis overfaldt sin gamle Fader, og - man frygter, dødeligt - saaret sin Søster, som kom Faderen til Hjelp. Tilsidst vilde han aflive sig selv.
Aarhuus Stifts-Tidende, 1839-12-21
De mangfoldige Ulykker som finde Sted paa Ferdinands Nordbanen give Wienerne Stof til allehaande vittige Indfald. Begyndelsesbogstaverne af Firmaet; Keiserl. Königl. privil. Ferdinands Nordbahn. K. K. P. F. N. B. udtyder man f. Ex, saaledes: Kein kluger Passagier fahrt nach Brünn." Man siger ogsaa Enhver som vil kjøre paa Jernbanen, maa kunne forevise dobbelte Lede." (saaledes kalder man i Wien, ligesom hos os, den engelske Syge.) For kort siden blev Slotstaget i Wien repareret. Ved denne Leilighed faldt tre Arbeidere ned paa Gaden og lemlæstedes. "Saaledes gaaer det - sagde En - naar man ikke hænger fast ved Keiserhuset.
Aarhuus Stifts-Tidende, 1839-12-21
Hattemagerlauget i Cöthen har skrevet en Takadresse til Regjeringen, fordi denne har resolveret, at Folk skulde tage Hatten af for hinanden, ligesom hidtil.
Aarhuus Stifts-Tidende, 1839-12-21
J den Mainzer-Avis bekjendtgjøres, at sammesteds ved Auction skal bortsælges en 9 Aars gl. Hest, som er femten Fod høi. Den rigeste Mand paa hele Jorden befinder sig for Tiden i Berlin. Han er Chef for et Handelshuus i Philladelphia. Han skal være en Trediedeel rigere end de tre Rothschilder tilsammen.
Aarhuus Stifts-Tidende, 1839-12-21
Da Frøken Charlotte Hagn (Skuespillerinden) nylig kjørte til en Soiree, havde hun sat den venstre Fod først paa Vogntrinnet. Berlins Skjønaanden mene, at denne Tildragelse vil bevirke en total Revolution i den hidtilværende Mode (nemlig at sætte den høire Fod først).J tre Dage havde en Hamborger Vægter, fra Volden af, seet et Menneske ligge ved den modsatte Flodbred. Det forekom ham mistænkeligt, og han anmeldte det for Politiet. Man fandt en tyveaarig Matros, som var kommen fra Grønland, og havde ligget her tre Dage og fire Nætter. Han kunde ikke gaae mere.
Aarhuus Stifts-Tidende, 1839-12-21
Man har fundet det paafaldende, at der i Altona boer en Mand, som hedder Jean Paul. Men det er endnu mere komisk, at der, ligeoverfor ham, boer En, der, ligesom for at komplettere ham, hedder Friedrich Richter. For kort siden døde i Sognet Delve i N. Ditmarsken en 80aarig forhenv. Dagleier, der efterlod sig en Formue af 14,000 Mk. Courant. Da Blodiglerne (hedder det i Commiss. Td. No. 276), der spille en saa vigtig Rolle i Lægevidenskaben, som oftest ere dyre, saa har en tæt ved Khvn. boende Mand besluttet at indrette et Blodigle Anlæg, hvorved han agter at formere Jglerne ved sig selv, og søger, paa Grund af andre Forretninger, en Deeltager.
Aarhuus Stifts-Tidende, 1839-12-21
J samme Blads No. 281 læses følgende Avertissement: En Kjøbmand i en af Jyllands første Kjøbstæder kan, formedelst indtrufne Omstændigheder, erholdes strax tilkjøbs. Man melder sig i Pilestræde No. 119.
Aarhuus Stifts-Tidende, 1839-12-21
Af Aalborg Avis erfares, at en Søn af Stolemager Dessau, Hovedmanden for den amerikanske Expedition fra Aarhuus, er med et Skib fra Bordeaux, kommen tilbage igjen til Jylland.
Aarhuus Stifts-Tidende, 1839-12-21
Aarhuus. Kl. 12 om Natten imellem den 17de og 18de de afbrændte Gjødvad Præstegaard i Bund og Grund. Jlden var opkommet i et lille Huus, som laae omtr. 60 Alen fra Præstegaarden, og derfra antændtes Præstens Lade. Jldens Bragen havde vækket Beboerne af den tryggeste Søvn. Hele Præstegaarden var afbrændt inden 2 Timers Forløb. Lykkeligviis kom dog intet Menneske til Skade, men nogle Kreaturer bleve indebrændte. Præsten selv, Hr. Tønning, reddede sig med sine Embedsbøger ved at springe ud af Vinduet. Forlangte Jndrykkelser. Det er glædeligt, ja det er deligt, at høre, saa og i Avisen at læse sig til Erkjendelsen af, i hvilken Grad Folket gaaer frem med Tiden og dens Oplysning: Cimbria, glæd dig! J Midten af din Provinds ere selve Bagermesterne, den 18de December 1839, blevne enige om, hverken for det forløbne Aar, mindre for Fremtiden, at tilstille deres Kunder – der i flere, og saaledes og i det nu snart henvundne Aar, hos dem have kjøbt de forskellige Slags Brød - den Jule=Kage med Sucat, Rosiner, Corender og Sukker, som disse hidindtil have modtaget og glædet sig til, ogsaa i Aar baade for dem selv og de kjære Rollinger at modtage til den forestaaende Julefest. Ja Cimbria, glæd du dig, thi dette er dig et talende Beviis paa Oplysning, liberal Tænke= og Handlemaade.
Aarhuus Stifts-Tidende, 1839-12-21
En adopteret Cimbrier.
Aarhuus Stifts-Tidende, 1839-12-21
Hvad forstaaer Bager-Corporationen i Aarhuus ved Tidens Fordringer, Vi mene, at Tiden fordrer kun af Bagerne, at de skulle levere deres Brød sundt og godt og ikke af mindre Vægt end Taxten byder. Videre have de vist ikke med Tidens Fordringer at skaffe. N. N.
Aarhuus Stifts-Tidende, 1839-12-21
Bekjendtgjørelser. At det behagede det alvise Forsyn i Dag ved Døden at bortkalde fra mig og 5 uforsørgede Børn min inderlig elskede Kone Birgithe Christine fød Petersen, efter 3 Ugers Sygeleie, tilkjendegives herved sørgeligst fraværende Slægt og Venner. Cheltoft, den 15de Decbr. 1839. Stephensen, Overauditeur, By= og Herredsfoged.
Aarhuus Stifts-Tidende, 1839-12-21
Efter Reqvisition af Munderingscommissionen i Hans Kongl. Høihed Prinds Frederik Ferdinands Regiment, lette Dragoner, foretages Auction Tirsdagen den 24de December førstkommende, om Eftermiddagen Kl. 2, i Kasernegaarden ved Mindet over endeel Pakfoustager, gamle Beridersadler og kassable Huggereqvisitter m. m. Hvilket herved bekjendtgjøres. Aarhuus, den 21te December 1839. Fleischer.
Aarhuus Stifts-Tidende, 1839-12-21
Efter Reqvisition af Prokurator Jngerslew for vedkommende Forligs= og Udlægshaver, foretages Auction over det Bagermester Søren Herring Munch tilhørende Sted No. 452 paa Fiskergade, saaledes: 1ste Auction Mandagen den 5te Januar 1840, 12te 2den 19de 3die hver Dags Formiddag Kl. 11. Første og anden Auction afholdes paa Aarhuus Raadstue, men 3die Auction i Stedet, der bestaar af 6 Fag 1 Etages Bindingsværks Forhuus og 4 Fag Baghuus, samt et Halvtag, med Gaards og Haveplads med Brønd. Hvilket herved bekjendtgjøres. Aarhuus, d. 16 Decbr. 1839. Fleischer.
Aarhuus Stifts-Tidende, 1839-12-21
Mandagen den 30te dennes, om Formiddagen Klokken 10 slet, bliver efter Begjering af Collecteur Leverkhuusen i Aarhuus foretaget Auction i det ham tilhørende Skovskifte i Liisberg Skov, over circa 100 Bunker, Udluftningstræ af Bog og Eeg. - Lysthavende ville behage at give Møde ved Skovfoged Guldmanns Bopæl i bemeldte Skovskifte. Hasle &c. Herredscontoir, den 19de December 1839. Seidelin.
Aarhuus Stifts-Tidende, 1839-12-21
Efter Begjering af Skibscapitain Blener og hans antagne Commissionair, Procurator og Strandingscommissionair Hansen, bliver Torsdagen den 9de Januar 1840 og følgende Dage, om Formiddagen Kl. 10 afholdt offentlig Auction paa Stranden ved Kandestederne i Raaberg Sogn, over den bjergede Skibstakelage og Inventarium fra det under 13de forrige Maaned indstrandede Pinkskib Charlotte af Danzig, hvoriblandt 40 forskjellige Seil, 2 svære Ankerkjettinger (den ene circa 85 Favne lang og af 1 1/2 Tommes Tykkelse, den anden circa 90 Favne lang af 1 1/2 Tommes Tykkelse, et næsten nyt Ankertoug, circa 90 Favne lang, 18 Tommer i Omkreds, et Kjetting Anker, vog circa 1700 Pd., et dito vog circa Trykt i Aarhuus Stiftsbogtrykkerie. 2200 Pd., et Touganker vog circa 2100 Pd., en Deel mindre Kjettinger til Skjøde og Dreierede, et Gangspil, et Bradspil, Vanter, Stage, Master, Ræer og Stænger, m. m., Alt af god og tildeels fortrinlig Beskaffenhed. Det bemærkes dog, at det største Auker og 15 Favne af den ene Kjetting, der laae for Vraget, endnu ikke er bjerget. - Lysthavende indbydes. Horns Herredscontoir i Frederikshavn, Rammer. den 14de December 1839. Paa Meilgaards Gods pr. Grenaae er en Gaard at erholde i Fæste. Bygningerne ere for kort Tid siden afbrændte og ville til næste Foraar saa tidligt mueligt blive opbyggede af Grundmuur og indrettede saaledes at de kunne afgive Bopæl endog for en Familie udenfor Bondestanden. Til Gaarden hører et Agerareal af circa 100 Tdr. Land, og Engene kunne afgive circa 20 Læs Høe. Desuden haves et stort Overdrev, fortrinligt skikket til Opdyrkning, 70 Tdr. Land Hede og Tørveskiær i Overflødighed. Liebhavere ville henvende dem til Godsforvalter Lunøe paa Meilgaard, der paaviser Eiendommen og meddeler de Vilkaar, under hvilke Gaarden kan erholdes i Fæste.
Aarhuus Stifts-Tidende, 1839-12-21
Fine sorte Thibet Merinos, middelfiine dito, sort Marselin, dito Florence, sorte Silketørkt, dito Silke-Handsker, sorte Sirtser, sorte glutte J sigurerede Baand, ere i Gaar med Posten fra Hamborg arriverede, og sælges billigt af T. Nörgaards Enke. Aarhuus, den 17de Decbr. 1839.
Aarhuus Stifts-Tidende, 1839-12-21
Undertegnedes Vare-Lager er fra i Morges af foröget med ny Tilførsel af fölgende Manufacture i Sort, saasom Thibets i alle Fiinheder, sigurerede Thibets og Crep-Merinos, franske dito, Victoria Cloth, Lady Comblet, Imitutions-Rus ret, Mousselin de lame, alle fine uldne Stoffer; desforuden sort Gros de Naples, Murceline og sigurerede Silketøier, Baund, Tørklæder, Peteriner, Blonder, sorte Sirtser, Silke-Handsker og Strømper, m. m., som sælges til mueligst billige Vitus Ingerslev. Priser af
Aarhuus Stifts-Tidende, 1839-12-21
Et smukt Udvalg af sorte sig og glatte Silketøier, supersine sorte Grep og glatte Thibets, sorte 8 lille Sirtzer, samt flere til Sorg hen hörende Artikler, saasom: smukke Silke, Uldne og Flors Langshawls 8 Törkt., Silke Forklæder, Flors Beund, Bobinet, Bobbinets Kniplinger og Strimler, lange og korte Silke-Handsker, Skind dito, Crep-Flor, Linong, Guse, m. m., er med Dags-Posten arriveret fra Hamborg, og sælges til billige Priser hos N. 8 M. Lazarus. Til Herrer anbefales.
Aarhuus Stifts-Tidende, 1839-12-21
superfiint sort Klæde 8 Cour de Lain, gode sorte Silketørkl., sort glut og stribet Atlas til Veste, Halsbind, m.m. N. 8 M. Lazarus. Vinter-Töier.
Aarhuus Stifts-Tidende, 1839-12-21
Mit Klæde-Luger er i den senere Tid bleven foröget med en betydelig Deel smukke moderne Vinter-Töier til Frakker; ligemande det bekjendte vandtætte Mucintosch, samt en Deel smukke Buckskins, som anbefales til billigste Priser af I. F. W. Røse.
Aarhuus Stifts-Tidende, 1839-12-21
Paa Marselisborg kan daglig bekommes friskkjernet Smør for 24 s. Pundet og gode Meierie-Oste for 1 Rbd. Behrens.
Aarhuus Stifts-Tidende, 1839-12-21
Lispundet hos Julegaver for Børn.
Aarhuus Stifts-Tidende, 1839-12-21
Undertegnede tillade sig herved at anbefale deres Samlinger af danske og tydske Billed= og Børnebøger, passende til Jule- og Nytaarsgaver for Børn. Jessens Boghandling. S. Warberg.
Aarhuus Stifts-Tidende, 1839-12-24
No 208. den 24de December. Tirsdagen med Brevposterne Den til Forsendelse allene privilegerede Kongelig allernaadigst Stilværende. Aarhun Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1839-12-24
Fædrelandet. Kjøbenhavn, d. 19de Decbr. Parade=Udstillingen. af den høisalige Konges Liig er særdeles høitidelig, pompens og effectfuld. Allerede Opgangen og Entreeværelserne, alle sort overtrukne og i en mat Lampebelysning, med de lange sorte Rækker af Pager og Lakaier, forberede paa en sørgelig spændende Maade. At see de omkring Liget staaende høitbedagede Embedsmænd (hvoriblandt en Ridder af Elephanten og to Storkors af Dannebroge) næsten ubevægelige, med Udtryk af Sorg over Tabet af deres eiegode Herre, malet paa deres Aasyn, gjør et dybt Jndtryk. Blandt de høie Stats= og Hof=Embedsmænd, der som Vagthavende nærmest omgive Liget, bemærkede man igaar Elephantridderen Geh. Statsminister Grev Otto v. Moltke, der idag er bleven afløst af Geh. Statsminister v. Stemann. Pr. Lieutenanter af Landetaten og Sec. Lieutenanter af Søetaten staae med Hellebarder i Haanden som Drabanter langs Væggene i Riddersalen. Foruden Kronen, Scepteret og de øvrige Rigsklender er Liget ogsaa omgivet af samtlige Ordener som den Høisalige havde baaret. Paa den afdøde Konges Ansigt ere Trækkene saagodt som uforandrede. Det tør neppe være for høit regnet naar vi anslaae, at henved 10,000 Mennesker allerede i disse to første Dage have seet den afdøde Konge paa Paradesengen. (Brig. Av. 6 Khvnsp.)- Da den afdøde Konges Liig i Torsdags Aftes blev baaret over fra det forrige kgl. Gemak til Riddersalen paa Amalienborg af tolv Kammerjunkere, de ældste som befandt sig her i Staden, var hele den kongl. Familie tilstede. Umiddelbart efter Liget fulgte vor nuregjerende Konge og Dronning samt alle Prindser og Prindsesser, desforuden hele det til Hofferne hørende mandlige og qvindelige Personale samt Generaladjutant=Staben. For Liget bares bort fra det Gemak, hvori det hidtil havde staaet, takkede Hs. M. Kong Christian den afdøde Konges Kammertjenere for deres tro Tjeneste, men i Særdeleshed den høisalige Konges Livtjener, Westergaard, for den Omhu og Opoffrelse hvormed han havde pleiet sin Herre, og Konge indtil det Allersidste, og til Beviis paa Sin Anerkjendelse af denne hengivne Tjeners Troskab, udnævnte Hs. Majestæt ham til Dannebrogsmand og overrakte ham Selv egenhændig det Kors som den afdøde Konge personlig havde baaret. Forøvrigt lovede Kongen, at sørge for dem Alle uden Undtagelse. (Md.
Aarhuus Stifts-Tidende, 1839-12-24
- Den Forevigedes yngste Datter, Hs. K. H. Prindsesse Wilhelmine, Hertuginde af Glücksborg, havde om Formiddagen taget Afsked med den høitelskede Faders jordiske Levninger og dvælet meget længe ved Kisten, hvori den hensovede Konge hviler i Sølv moors Dragt paa Hermelinskaaben. (Th. Av.)¬
Aarhuus Stifts-Tidende, 1839-12-24
- Efter høisalig Kong Frederik den Sjettes Død, indfandt Rector magnificus og en Deputation fra Khvns. Universitet sig i Hs. M. Enkedronningens Palais for allerunderdanigst at bevidne Allerhøists. Universitetets Deeltagelse i hiin sørgelige Anledning. Hos. M. hindredes saavel ved den dybeste Sorg som ved Sygdom i at modtage Deputationen; Adressen, blev derfor under 4de d. M. skriftligen tilstillet Allerhøists., som derefter under 6te dennes, ved en Skrivelse fra Hs. M. Hofchef til Rector magnisicus, lod Khvns. Universitet tilkjendegive: At Hs. M. med inderlig og hjertelig Tak skatter den Allerhøists. tiltænkte Bevidnelse om Deeltagelse i Anledning af Hs. M. og Danmarks Sorg. Men da de smertelige Følelser, der saa rystende nedbøie Hs. M. Sind. og Stemning, i Forening med Hs. M. HelbredsTilstand, ikke tillode Allerhøists. personligen at modtage Deputationen, saa anmodes Rector magnificus, at foranledige, at det blev alle Vedk. tilfulde bekjendt, i hvilken høi Grad Hs. M. Enkedronningen erkjender og er rørt ved den Deeltagelse, Khvns. Universitet har udtalt i de ulykkeligste Dage af Hs. M. Tilværelse." - Paa samme Tid, som Universitetets Deputation, var ogsaa en Deputation fra Geistligheden, og ligeledes en fra Stadens 32 Mænd, tilstede i Hs. M. Enkedronningens Palais i samme Anledning, men kunde heller ikke, af ovenanførste Aarsager, (Dagen.) modtages af Hs. Maj. Selv.
Aarhuus Stifts-Tidende, 1839-12-24
- Stiftamtmand Jessen, som overbragte en Adresse fra Nykjøbing paa Falster, blev det af Hs. Maj. paalagt at forsikkre denne Byes Jndvaanere om Allerhøistsammes særdeles Tilfredshed med de i Adressen udtrykte Følelser, og at bede dem troe, hvor kjært det vilde være Kongen at besøge deres By og der at paaskjønne de fremskridende Forbedringer i de offentlige Indretninger, som denne By, saavelsom Lollands=Falsters Stift overhovedet, havde vundet under Stiftamtmandens Embedsførelse. (Brig. Av.)- Deputationen fra Staden Nykjøbing i Sielland takkede Kongen for de Følelser, den tolkede for Ham; Han indlod sig i Detail om Byens Anliggender og tilføiede, at det Raad, Han havde givet dem i October og Raadstuens og Arresternes Ombygning, vilde Han nu bidrage til at see udført. Han forsikkrede Byen om sin allern. Bevaagenhed. (S. B.)
Aarhuus Stifts-Tidende, 1839-12-24
Fra Kjøbstads-Communerne Aalborg, Nyborg, Assens og Mariboe, samt fra halvandethundrede Proprietairer og Selveiere i Lollands Nørre-Herred ere endvidere indkomne Adresser til Kongen. Den førstnævnte er ikke bleven overrakt ved nogen Deputation, men oversendt Kongen med Posten, underskreven af Aalborgs 18 Borgerrepræsentanter. (Khvnsp.) Mange ville allerede med Bestemthed vide, at Hs. M. Kong Christian den Ottendes Kronning vil finde Sted samtidig med Allerhøistsammes Sølvbryllupsfest. Hs. Majestæt blev, som bekjendt, formælet med Hs. Maj. Dronning Caroline Amalia den 22de Mai 1815. (Alt. Merc.)¬
Aarhuus Stifts-Tidende, 1839-12-24
De til Opførelse i Anledning af høisalig Kong Frederik den Sjettes Død bestemte Sørgecantater i Roeskilde Domkirke og ved Khvns Universitet, ere forfattede af Oehlenschlæger og Heiberg. Musiken til den første componeres af Weyse. En tredie Sørgecantate, for Studenterforeningen, skrives af H. C. Andersen, og sættes i Musik af Hartmann. (Khonsp.)
Aarhuus Stifts-Tidende, 1839-12-24
Det skal allerede have været omtalt, at sammenkalde alle de Stænderdeputerede hertil, hvorpaa Kongen vilde hilse paa dem ved en Throntale, modtage deres Hylding og raadspørge dem om nogle af de vigtigste Anliggender; men denne Plan er igjen bleven opgivet, formedelst Vanskeligheder fra Hertug, dømmernes Side. Nogle mene, at Kongen vil i egen høie Person aabne de forskjellige Stænderforsamlinger paa deres bestemte Forsamlingssteder. Men og saa dette vil neppe skee, da saadant ikke passer med de raadgivende Provindsialstænders Væsen (Holst. Av.)
Aarhuus Stifts-Tidende, 1839-12-24
Under Studenterforsamlingens Debatter i Hotel d'Angleterre havde Politiøvrigheden ladet forespørge, hos Kongen, om den skulde adsprede Forsamlingen, hvorpaa Hs. M. skal omtrent have svaret saaledes: Det skal De lade være, de Forsamlede have altid været mine bedste Venner, det er Hovedstadens Jntelligents, der ikke vil gjøre noget Ondt. Ville de komme til mig, skulle de være velkomne!" Hvorpaa ogsaa Deputationen, med Orla Lehmann i Spidsen, blev modtagen paa det naadigste. Hs. Maj. lagde Haanden paa Sit Hjerte og erklærede Sig, i de varmeste Udtryk, for en Ven af Pressefriheden. (H. N. 3.)Man fortæller (hedder det i Aalb. Avis) at da Søe-Etatens Officerer, i Svar paa deres Adresse, af Hs. M. modtoge den huldrige Forsikkring, fremtidigt at skulle erholde den Øvelse som udfordres for at hævde Dannerflagets Hæder paa det Element, der stedse har været de Danskes Vei til Roes og Magt, bleve de kjække Sømænd saa enthusiasmerede, at Kongeborgen gjenlød af et eenstemmigt tordnende Hurra, der vistnok i det Øieblik maa have frapperet, men dog neppe tillige hos Hs. Majestæt kan have forfeilet det velgjørende Jndtryk, som en saadan characteristisk Explosion maatte fremkalde. – Med sidste Pakkepost, der bestod af 28 Vogne, ankom 28,320 Pd. Handelsvarer, hvorved formodentlig den allerede følelige Mangel paa alle Slags Sørgetøi vil blive afhjulpen i den Grad, at alle de, der hidtil endnu ikke ved udvortes Tegn have kunnet tilkjendegive deres Deeltagelse i den almindelige Landesorg, ville kunne blive tilfredsstillede, saafremt deres Evne til saadanne Udgifter svarer til deres (Khvnsp.) Villie. - Hvis det virkelig skulde være sandt, hvad der almindelig fortælles, at nemlig flere qvindelige Personer, der ikke bare Sørgetegn i deres Klædedragt, ere blevne insulterede paa Gaden, ikke af dem, man almindeligviis kalder Pøbel, men af velklædte Personer, saa vilde det være et yderligere Beviis paa den gamle Sætning, at der ogsaa gives velklædt Pøbel. (S. Bl.)
Aarhuus Stifts-Tidende, 1839-12-24
Khvn, den 21de Decbr. Kammerherre F. v. Reventlow afgaaer til begge Hoffer i Mecklenborg for at bringe Notificationen om Christian den 8des Thronbestigelse, og Kammerherre v. Heintze afgaaer i samme Anledning til Hoffet i Oldenborg.
Aarhuus Stifts-Tidende, 1839-12-24
Hs. D. Gouverneuren har tilladt de Militaire at medtage deres Familier, for at see vor afdøde Konge paa lit de parade. Marschordenen er bestemt saaledes: 1) Regimentschefen med Stabsofficererne; 2) Officerernes Damer (sections= eller rodeviis); 3) selve Regimentet. Compagnierne anførte af deres Officerer; 4) Underofficerernes Koner og Døttre under Anførsel af 5) en sluttende Officeer. (Khvnsp.)
Aarhuus Stifts-Tidende, 1839-12-24
Det er nu afgjort, at den afd. Konges Bisættelse i Roeskilde Domkirke skal finde Sted den 16de Jan. Samme Dag er anordnet Sørgeprædikener i alle Landets Kirker, hvortil er valgt den Text af Salomons Ordsprog, 20, 28: "Miskundhed og Sandhed skal bevare en Konge og han understøtter sin Trone ved Miskundhed. (Fædrel.)
Aarhuus Stifts-Tidende, 1839-12-24
Reductionerne ere allerede begyndte. Jgaar er nemlig Kronens (forrige Kongens) Regiments Musikkorps opløst. Af det hidtil havte Antal 32 Hoboister vil Regimentet kun beholde 8. De Øvrige ville deels blive afskedigede deels forsatte til andre Regimenter, dog kun paa samme betingelser som andre Hoboister. Dette Musikkorps udførte hidindtil, som bekjendt, i Forening med Garden, Musiken paa Slottet, og som en Følge deraf udrededes Udgifterne dertil næsten gandske af Hs. Maj.'s Chatolkasse. Disse Udg. skulle have udgjort den enorme Sum af 30,000 Rbd. aarlig, og hvorlidet derved blev taget Hensyn til Oconomie vil man skjønne, naar man erfarer, at tre af Kapellets Medlemmer, hvoraf den Ene slog Pauken, den Anden den lille Tromme, og den Tredie den store Tromme, paa Grund af deres Assistence ved disse musikalske Præstationer, tilsammen nød et maanedligt Tillæg af 70 Rbd. (Fædel.)¬
Aarhuus Stifts-Tidende, 1839-12-24
J den mod Khvnspostens forrige Redacteur, Cand. juris Gjødvad, for Høiesteret indankede Sag, under hvilken han tiltaltes for at have gjort sig skyldig i Overtrædelse af Frdn. 27de Septbr. 1799 ved ikke paa derom gjort Opfordring at opgive Forfatteren til en meddeelt Artikel, dateret Slesvig, den 14de Novbr." er i Onsdags afsagt følgende Dom: Cand. juris Gjødvad bør for Actors Tiltale i denne Sag fri at være, dog at han udreder alle af Actionen lovligt flydende Omkostninger." Den incriminerede Artikel indeholdt bl. a. en Beretning om, at der, da vor nuværende Konge og Dronning paa deres Tilbagereise fra Tydskland f. A. vare komne til Byen, Slesvig, under en i den Anledning foranstaltet Jllumination saaes i Borgerforeningens Locale og i et andet Huus nogle Transparenter, som Polititimesteren havde beordret borttagne.